《绮罗香 题杏楼晓妆图》
清代·鲍之芬

中酒高楼，卖花小巷，一枕春眠初醒。镜里惺忪，双脸断霞还晕。

初纤腰、一幅云拖，扫眉黛、二分月印。待妆成、簪上红香，露痕浓染鬓云润。

风番吹已过半，杨柳青青不隔，天涯芳信。料峭馀寒，十二阑干休凭。

仅关心、莺踏铃声，似相识、燕窥帘影。自娇憨、生小无愁，画梁延素颈。

作者简介：鲍之芬，字药缤，一字浣云，丹徒人。诸生鲍皋女，户部郎中之钟妹，徐某室。与姊之蕙、之兰并工吟咏。